Fostul comisar european pentru Agricultură Dacian Cioloș a fost desemnat, marți, de către președintele Klaus Iohannis, pentru funcția de premier, Iohannis precizând că soluția agreată cu partidele politice, cu foarte mici excepții, este cea a unui guvern de tehnocrați.

După părerea mea, în această etapă, pentru a rezolva problema guvernării, este nevoie de un prim-ministru independent sau tehnocrat, o persoană curată, care să nu fi fost implicată în scandaluri, o persoană integră. Este nevoie să fie promovați miniștri performanți, este nevoie de partide fără corupți, este nevoie ca partidele să facă curățenie în interior și să nu promoveze persoane suspectate de corupție”, a declarat șeful statului.

Președintele Klaus Iohannis a spus că nu poate fi așteptată revigorarea clasei politice doar din interiorul partidelor.

„Este cu siguranță nevoie de oameni noi și am încurajat oameni tineri să intre în politică. Fără oameni noi este greu de presupus că vom avea o clasă politică nouă. Asta nu înseamnă că cei vechi trebuie să plece. Cei vechi care sunt buni trebuie să rămână. Este nevoie să afirm că România rămâne fermă pe calea europeană și orice guvern vom avea trebuie să fie sprijinit de Parlament, de partidele politice pentru a lua măsuri care să garanteze o creștere economică sustenabilă”, a afirmat președintele.

El a mai spus că a prezentat aceste lucruri și partidelor și a „întrunit o largă majoritate” pe aceste teme.

„A fost o sitiuație interesantă pentru mine că partidele au înțeles imediat care este miza și că este nevoie să găsim o soluție împreună. Această soluție o văd într-un guvern tehnocrat. Partidele au agreat ideea, cu foarte puține excepții și am convenit că aceasta este calea corectă până la alegerile parlamentare din 2016”, a adăugat Iohannis.

Cioloș: Trecem printr-o perioadă cheie

Dacian Cioloș a declarat că intenționează să deschidă administrația guvernamentală spre societate și să lucreze îndeaproape cu grupurile politice din Parlament pentru „a progresa împreună” pe proiectele ce vor fi propuse, el precizând că în perioada următoare se va concentra pe formarea echipei.

„Sunt conștient de faptul că trecem printr-o perioadă, cred eu, cheie pentru societatea românească, o perioadă în care societatea a ajuns la un grad de maturitate care necesită o prezență publică a Guvernului, în așa fel încât să asigure puntea de legătură între diferite instituții ale statului și aș spune, mai precis, între politic și societate”, a spus Dacian Cioloș, desemnat de președintele Klaus Iohannis pentru funcția de prim-ministru, la Palatul Cotroceni.

Cum arată matematica parlamentară

Dacian Cioloș are la dispoziție 10 zile pentru întocmirea listei și a programului de guvernare, cu care să se prezinte în fața Parlamentului pentru obținerea votului de încredere, pentru învestire fiind necesare 274 de voturi.

În actuala configurație a Parlamentului, PSD are 197 de senatori și deputați, PNL – 176, UNPR – 64, ALDE – 37, UDMR – 25, PND – 12, grupul minorităților naționale – 17, alți 14 deputați și 5 senatori fiind neafiliați.

Un guvern condus de tehnocratul Cioloș nu ar avea, cel puțin matematic, probleme la învestirea în parlament, în condițiile în care UNPR și-a anunțat susținerea pentru varianta propusă de Iohannis. În acest moment, PNL, UDMR, independenți și minoritățile pot asigura 246 din cele 274 de voturi necesare învestirii noului guvern. Cu voturile UNPR acestea ar ajunge la 310.

Venit la a doua rundă de consultări, Gabriel Oprea a anunțat că l-a anunțat pe șeful PSD, Liviu Dragnea, că va susține propunerea lui Iohannis, chiar dacă respectă varianta PSD, Liviu Voinea.

„La consultări am discutat cu domnul președinte, vom sprijini propunerea pe care o va face, un prim-ministru competent, un Guvern competent, de tehnocrați”, a spus Oprea.

Întrebat dacă, în aceste condiții, coaliția mai există, liderul UNPR a răspuns afirmativ, însă a făcut din nou precizarea că Uniunea îl va susține pe Klaus Iohannis în problema prim-ministrului.

„L-am informat pe domnul președinte Dragnea de poziția noastră. Repet, domnul Voinea mi-a fost coleg, este un om foarte serios, un adevărat profesionist. (…) I-am spus președintelui Liviu Dragnea că noi vom merge cu propunerea domnului președinte (Klaus Iohannis – n.r.).”, a mai spus Oprea.

Președintele UDMR, Kelemen Hunor, a declarat, și el, după consultările cu președintele Klaus Iohannis, că se conturează un Guvern tehnocrat, pe care Uniunea l-ar putea susține în funcție de persoana nominalizată pentru a ocupa fotoliul de prim-ministru. Trebuie să fie o persoană „gen Dacian Cioloș, gen Bogdan Olteanu”, a spus Kelemen.

Dacian Cioloș, de profesie inginer agronom, a devenit comisar pentru Agricultură în 2010, ducându-și mandatul la bun sfârșit în noiembrie 2014. În luna iulie a acestui an, președintele Comisiei Europene, Jean-Claude Juncker, l-a numit pe Cioloș în funcția de consilier special pentru securitate alimentară.

El a fost ministru al Agriculturii din octombrie 2007 și până în decembrie 2008, în Guvernul Tăriceanu, păstrând însă permanent o reputație de tehnocrat.

Dragnea: Așteptăm să vedem echipa și programul

Președintele PSD Liviu Dragnea a declarat marți că partidul va lua o decizie privind Cabinetul Cioloș după ce premierul desemnat va prezenta echipa, programul de guvernare și modul în care dorește să colaboreze cu Parlamentul.

„Am înțeles că domnul Dacian Cioloș dorește să formeze un guvern cu oameni neafiliați politic.În zilele următoare vom vedea cu ce echipă vine în Parlament și cu ce program. Când vom vedea aceste lucruri, vom vedea ce poziție vom adopta”, a declarat Dragnea după anunțul președintelui Klaus Iohannis privind desemnarea lui Dacian Cioloș pentru funcția de premier.

Dragnea a mai spus că PSD este deschis la dialog. „Nu pot și nu cred că este firesc să spunem dacă votăm pentru sau împotrivă pentru că deocamdată avem doar un nume și un chip”, a mai declarat liderul PSD, la insistențele jurnaliștilor.

El a spus că poziția PSD va lua în calcul nu doar echipa și programul de guvernare, ci și modul în care Cioloș va dori să colaboreze cu Parlamentul și dacă va ține cont de pachetul de măsuri pe care social-democrații l-au prezentat la consultările de la Cotroceni, vizând asigurarea stabilității economice.

Dragnea a mai spus că va exista o discuție în interiorul PSD, dar și în interiorul Coaliției. Dragnea a precizat că, în acest moment, în condițiile în care va fi un guvern tehnocrat, „toată lumea este în opoziție”, iar odată ce premierul desemnat va veni în Parlament se va forma o majoritate parlamentară.

UPDATE Dacian Cioloș: Societatea necesită o prezență publică a guvernului. Sunt conștient că un an de zile este o perioadă lungă,dar în același timp scurtă. este o perioadă prea scurtă pentru a finaliza reformele pe care mulți le așteaptă. Am intenția să deschid guvernul spre societate. În măsura în care parlamentul va decde să dea mandat acestui guvern voi lucra îndeaproape cu parlamentul. Mă voi concentra pentru a-mi forma echipa și imediat ce această echipă va fi formată o să putem discuta. Lucrul în echipă e esențial.

UPDATE Klaus Iohannis: Orice guvern vom avea trebuie să fie sprijinit de parlament. Am întrunit o largă majoritate pe aceste teme. A fost o situație interesantă că partidele au înțeles imediat care e miza. Partidele politice au agreat guvernul tehnocrat. Am convingerea că e calea corectă până la alegerile parlamentare. Îl desemnez pe Dacian Cioloș.

UPDATE Klaus Iohannis: E nevoie de dechiderea comperiției politice. Fără oameni noi e greu de presupus că vom avea o clasă politică nouă. Cei vechi care sunt buni trebuie să rămână.

UPDATE Klaus Iohannis: Mi-am format o opinie, vreau să o prezint pe scurt. După părerea mea în această etapă pentru a avea garanția că vom avea o îmbunătățire a clasei politice e nevoie de un premier tehnocrat, o persoană integră. Este nevoie să fie promovați miniștri care sunt performanți care au dovedit această performanță și asupra cărora nu planează niciun dubiu. Este nevoie de partide fără corupți și să nu se promoveze persoane cre sunt suspectate de corupție. Avem nevoie de alegeri corecte, în 2016,

Potrivit surselor citate, președintele Klaus Iohannis nu îl va nominaliza pe viceguvernatorul BNR Liviu Voinea, considerat o persoană apropiată de PSD. Mai mult, Liviu Voinea nu ar avea în Parlament susținerea necesară, fiind neclar sprijinul UNPR și ALDE, iar liberalii anunțând tranșant că nu îl vor vota.

Klaus Iohannis va face anunțul privind noul premier la ora 17.00.

O variantă cu multă susținere, în special din rândul oficialilor UE, este fostul comisar european și ministru al Agriculturii Dacian Cioloș. Potrivit surselor citate, au existat discuții între reprezentanți ai Administrației Prezidențiale și Dacian Cioloș.

Un guvern condus de tehnocratul Cioloș nu ar avea, cel puțin matematic, probleme la învestirea în parlament, în condițiile în care UNPR și-a anunțat susținerea pentru varianta propusă de Iohannis. În acest moment, PNL, UDMR, independenți și minoritățile pot asigura 246 din cele 274 de voturi necesare învestirii noului guvern. Cu voturile UNPR acestea ar ajunge la 310.

Venit la a doua rundă de consultări, Gabriel Oprea a anunțat că l-a anunțat pe șeful PSD, Liviu Dragnea, că va susține propunerea lui Iohannis, chiar dacă respectă varianta PSD, Liviu Voinea.

„La consultări am discutat cu domnul președinte, vom sprijini propunerea pe care o va face, un prim-ministru competent, un Guvern competent, de tehnocrați”, a spus Oprea.

Întrebat dacă, în aceste condiții, coaliția mai există, liderul UNPR a răspuns afirmativ, însă a făcut din nou precizarea că Uniunea îl va susține pe Klaus Iohannis în problema prim-ministrului.

„L-am informat pe domnul președinte Dragnea de poziția noastră. Repet, domnul Voinea mi-a fost coleg, este un om foarte serios, un adevărat profesionist. (…) I-am spus președintelui Liviu Dragnea că noi vom merge cu propunerea domnului președinte (Klaus Iohannis – n.r.).”, a mai spus Oprea.

Președintele UDMR, Kelemen Hunor, a declarat, și el, după consultările cu președintele Klaus Iohannis, că se conturează un Guvern tehnocrat, pe care Uniunea l-ar putea susține în funcție de persoana nominalizată pentru a ocupa fotoliul de prim-ministru. Trebuie să fie o persoană „gen Dacian Cioloș, gen Bogdan Olteanu”, a spus Kelemen.

Dacian Cioloș, de profesie inginer agronom, a devenit comisar pentru Agricultură în 2010, ducându-și mandatul la bun sfârșit în noiembrie 2014. În luna iulie a acestui an, președintele Comisiei Europene, Jean-Claude Juncker, l-a numit pe Cioloș în funcția de consilier special pentru securitate alimentară.

El a fost ministru al Agriculturii din octombrie 2007 și până în decembrie 2008, în Guvernul Tăriceanu, păstrând însă permanent o reputație de tehnocrat.